Kohe-kohe algab brauserisõdades uus ajajärk: täna õhtul või homme hommikul lastakse võrku Google Chrome, Google'i enda veebilehitseja. Mina isiklikult ootan põnevusega. Olen seni suuremat osa Google'i toodetest mõnuga pruukinud, ainult Knolist hoian eemale. Aga noh, ma töötan ka konkurendi heaks.    Tehnilist ylevaadet pole mul mõtet anda ja  kasutusmuljeid seni lihtsalt pole, saab vaid lugeda Google'i vahvat promokoomiksit. Kyll aga huvitab mind yks asi. Nimelt on uudis Eesti lehtedest põgusalt läbi jooksnud ja sealgi on mainitud, et Chrome käivitub korraga sajas riigis. Ainult et keegi pole neid yles lugenud. Kas see tähendab ka eestikeelset tuge?    Mitte, et mul ses suhtes praktilist huvi oleks. Pyyan alati kasutada ingliskeelseid programme, sest tunnen mingil määral inglise  arvutiterminoloogiat ja tahaksin, et see nii ka jääks. Oleks lihtsalt huvitav teada.    Kogutud lingid: http://delicious.com/oop/google_chrome